Suchinthana/ta-wikipedia huggingface dataset:
கும்கி 2

கும்கி 2 (Kumki 2) என்பது தற்போது வரவிருக்கும் தமிழ் மொழி திரைப்படம் ஆகும். இயக்குநர் பிரபு சாலமன் இத்திரைப்படத்தை இயக்கியுள்ளார்.மற்றும் பென் இந்தியா லிமிடெட் என்ற நிறுவனம் இத்திரைப்படத்தை தயாரித்துள்ளது. 2012 ஆம் ஆண்டில் வெளிவந்த கும்கி திரைப்படத்தின் தொடர்ச்சியாக இந்தத் திரைப்படம் உருவாகியுள்ளது. மதி மற்றும் சீறிதா ராவ் ஆகியோர் முக்கிய கதாபாத்திரங்களில் நடித்துள்ளனர்.

நடிகர்கள்
மதி
சீறிதா ராவ்
அர்சுன் தாசு
கரீசு பேரடி
சூசன் சார்ச்
சீறிநாத்
நடக்கல் உன்னிகிருசுணன்
அது இது எது ஆண்ட்ரூசு
பிளாரென்ட் சி.பெரேரா
வி.திருசெல்வம்

தயாரிப்பு
பிரபு சாலமன் 2016 ஆம் ஆண்டின்  தொடக்கத்தில், 2012 ஆம் ஆண்டில்  உருவாகி வெற்றிகரமாக ஓடிய கும்கி, திரைப்படத்தின் தொடர்ச்சியான பணி விரைவில் நடைபெற உள்ளதாக ஊடகத்திடம் உறுதியாக தெரிவித்தார்.பிரபு சாலமன் 2016 ஆம் ஆண்டில் நடிகர் தனுசு நடித்த தொடரி திரைப்படத்தை இயக்கியதால், கும்கி 2 உருவாக தாமதமானது. பின்னர் ஆழ்ந்து சிந்தித்த போது சாத்தியமானதால் கும்கி திரைப்படத்தை இந்தி மொழியில் மறு ஆக்கம் செய்தனர். தொடரி தொடர்ந்து ஏமாற்றத்தை தந்ததால்,பிரபு சாலமன் கும்கி கதையின் தொடர்ச்சியை எழுதி முடித்ததோடு அத்திரைப்படத்திற்காக 2016 ஆம் ஆண்டின் இறுதிக் காலாண்டில் ஈராஸ் இன்டர்நேசனல் என்ற நிறுவனத்துடன் இணைந்து யானை என்ற பெயரையும் பதிவு செய்து வைத்தார். பிரபு சாலமன் தாய்லாந்து சென்று கதையை இறுதி செய்ததோடு, படப்பிடிப்பிற்கான இடங்களையும் தேர்வு செய்தார்.

ஜூலை, 2017 ஆம் ஆண்டில் பிரபு சாலமனின் தயாரிப்பு பணி நிறைவு பெறக்கூடிய வேளையில், பருவமழை முடியும் முன்பாக தாய்லாந்தில் படப்பிடிப்பினை நடத்திட படக்குழுவினர் காத்திருந்தனர். இவர் அறிமுக நடிகரை முக்கிய கதாபாத்திரங்களில் நடிக்க வைக்க வேண்டும் என்று கூறினார். பின்னர் இயக்குநர் லிங்குசாமியின் மருமகனான மதி இத்திரைப்படத்தில் முக்கிய ஆண் கதாபாத்திரத்தில் நடிக்க கையொப்பமிட்டார்.பாலாசி சக்திவேலின், ரா ரா ராசசேகர் என்ற திரைப்படம் மதியின் முந்தைய திரைப்படம் ஆகும்.ஆனால், லிங்குசாமியின் பொருளாதார பிரச்சினையின் காரணமாக இந்த திரைப்படம் வெளிவராமல் உள்ளது. அறிமுக நடிகையான சீறிதா ராவ் இந்த திரைப்படத்தில் முக்கிய பெண் கதாபாத்திரத்தில் நடித்துள்ளார். பென் இந்தியா லிமிடெட் மற்றும் அசய்-அதுல் இணைந்து படத்தை தயாரித்துள்ளனர். ஆகத்து 2017 ஆம் ஆண்டில் தாய்லாந்தில் இந்த திரைப்படத்தின் தயாரிப்பு பணி தொடங்கப்பட்டது.

2018 ஆம் ஆண்டின் இடைப்பகுதியில் இந்த திரைப்படத்தின் முக்கிய தயாரிப்பு பணி நிறைவடைந்தது. 2020 ஆம் ஆண்டில் கொரோனா நோய் தொற்றின் போதும், அதற்கு பின்னரும் இந்த திரைப்படத்திற்கான ஒலிச்சேர்க்கைப் பதிவு நடைபெற்றது.

மேற்கோள்கள்

வெளிவரவிருக்கும் திரைப்படங்கள்
பிரபு சாலமன் இயக்கியத் தமிழ்த் திரைப்படங்கள்
லாரல் அப்பார்டு

லாரல் ஹப்பார்ட் (Laurel Hubbard) (பிறப்பு: 9 பிப்ரவரி 1978) நியூசிலாந்து நாட்டின் பாரம் தூக்கும் விளையாட்டு வீரர் ஆவார்.கொரனா பெருந்தொற்று காரணமாக, 2021-ஆம் ஆண்டிற்கு ஒத்திவைக்கப்பட்ட டோக்கியோ 2020 ஒலிம்பிக் போட்டியில், திருநங்கை மாறிய இவர் பெண்கள் அணியில் 87 கிலோ எடைப்பிரிவில் பாரம் தூக்கும் விளையாட்டில் விளையாட தேர்வு செய்யப்பட்டுள்ளார். மிகுந்த சர்ச்சைகளுக்கு இடையே லாரல் ஹப்பார்ட், ஒலிம்பிக்கில் பங்கேற்கும் முதல் திருநங்கை என்ற வரலாற்று சாதனையை படைத்துள்ளார். டோக்கியோ ஒலிம்பிக்கில் பளு தூக்குதல் போட்டியின் பெண்களின் 87 கிலோ கிராம் பிரிவில் லாரல் ஹப்பார்ட் போட்டியிட உள்ளார்.

ஒலிம்பிக் விதிகளில் மாற்றம்
டெஸ்டோஸ்டிரோன் என்ற ஹார்மோன், ஒருவரது உடலில் தசைகளின் வளர்ச்சிக்கு காரணமாக உள்ளது. இவருக்கு டெஸ்டோஸ்டிரோன் சுரப்பின் அளவு ஒரு குறிப்பிட்ட எல்லைக்குக் குறைவாக இருந்ததால், ஆண் திருநங்கை விளையாட்டு வீரர்கள், ஒலிம்பிக் விளையாட்டுப் போட்டிகளில் பெண்கள் பிரிவில் போட்டியிட அனுமதிக்கும் வகையில், 2015ஆம் ஆண்டில் பன்னாட்டு ஒலிம்பிக் குழு  தனது விதிகளை மாற்றியமைத்தது. அதன்படியே தற்போது 43 வயதான லாரல் ஹப்பார்ட் ஒலிம்பிக்கில் பங்கேற்க தகுதி பெற்றுள்ளார். இதனால் சூலை 2021-ஆம் ஜப்பான் நாட்டின் தலைநகரம் டோக்கியோவில் நடைபெறவுள்ள ஒலிம்பிக்கில் பளு தூக்குதல் போட்டியின் பெண்கள் பிரிவில் இவர் பங்கேற்பதற்கு தேர்வு செய்யப்பட்டுள்ளார்.

இதனையும் காண்க
 2020 டோக்கியோ ஒலிம்பிக் போட்டிகள்

மேற்கோள்கள்

வெளி இணைப்புகள்
  Tokyo Olympics 2020

1978 பிறப்புகள்
வாழும் நபர்கள்
நியூசிலாந்து விளையாட்டு வீரர்கள்
ஒலிம்பிக் திருநங்கை போட்டியாளர்கள்
நியூசிலாந்து பெண்கள்
சஞ்சனா சிங்

சஞ்சனா சிங் (Sanjana Singh, பிறப்பு : 23 பிப்ரவரி 1986) என்பவர் ஒரு இந்தியத் திரைப்பட நடிகையாவார். இவர் பல்வேறு தமிழ்  திரைப்படங்களில் தோன்றியுள்ளார். 2009 ஆம் ஆண்டு வெளியாகி விமர்சன ரீதியாக பாராட்டப்பட்ட ரேனிகுண்டா திரைப்படத்தில் இவர் அறிமுகமானார்.

தொழில் 
2009 ஆம் ஆண்டில் இயக்குநர் பன்னீர்செல்வம் இயக்கி விமர்சன ரீதியாக பாராட்டப்பட்ட ரேனிகுண்டா திரைப்படத்தில் இவர் அறிமுகமானார். அப்படத்தில்  இவர் தன் கணவரால் பாலியல் தொழிலுக்கு  கட்டாயப்படுத்தப்படும் ஒரு பாத்திரத்தில் நடித்திருந்தார். இவரது நடிப்பு விமர்சன ரீதியாக பாராட்டப்பட்டது. அடுத்ததாக கோ படத்தில் ஒரு சிறப்பு தோற்றத்தில் தெலுங்கு பெண்ணாக நடித்தார், இதில் "அக நக" பாடலில் பல நடிகர்களுடன் நடித்தார்.

2010ஆம் ஆண்டில், "மறுபடியும் ஓரு காதல்", "வெயிலோடு விளையாடு" , மயங்கினேன் தயங்கினேன் ஆகிய படங்களில் குத்தாட்டப் பாடல்களுக்கு ஆட ஒப்பந்தமானார். குற்றவியல் பரபரப்பூட்டும் திரைப்படமான "யாருக்கு தெரியும்" படத்தில் இவர் நடிகர் ஹரிஷ் ராஜ் உடன் நடித்தார். தயாரிப்பாளர்கள் இரண்டாவது முறையாக இந்த படத்தில் பாத்திரத்தில் நடிக்க இவரை அணுகிய பின்னரே இவர் படத்தில் நடிக்க ஒப்புக்கொண்டார்.  இயக்குநர் அதியமான் இயக்கிய "தப்புத் தாளங்கள், காதல் பாதை" படத்தில் தலைவாசல் விஜயின் இரண்டாவது மனைவியாக நடித்தார். சி. எஸ். அமுதன் இயக்கிய தமிழ் படம் படத்திலும், கருணாசின்  "ரகளபுரம்" படத்திலும், மீண்டும் சி. எஸ் அமுதனின்  ரெண்டாவது படம் என்ற படத்திலும், சன் தொலைக்காட்சியின் கிராமத்தில் ஒரு நாள் என்ற நிகழ்ச்சியிலும் இடம்பெற்றார்.

திரைப்படவியல் 

 குறிப்பில் ஏதும் இல்லா எல்லா  படங்களும் தமிழ் படங்களாகும்.

குறிப்புகள் 

கன்னடத் திரைப்பட நடிகைகள்
இந்தித் திரைப்பட நடிகைகள்
1986 பிறப்புகள்
வாழும் நபர்கள்
தமிழ்த் திரைப்பட நடிகைகள்
இலைலாபரி வானூர்தி நிலையம்

இலைலாபரி வானூர்தி நிலையம் (Lilabari Airport) அல்லது வடக்கு இலக்கிம்பூர் வானூர்தி நிலையம்  இந்தியாவின் அசாம் மாநிலத்தில் உள்ள லக்கிம்பூர் மாவட்டத்தில் அமைந்துள்ளது. இது வடக்கு லக்கீம்பூர் நகருக்கு 8 கி.மி. தொலைவில் அமைந்துள்ளது. இங்கிருந்து லக்கிம்பூர் நகருக்கு விமானச் சேவை செய்கிறது.

வரலாறு 
இலக்கிம்பூரில் உள்ள இலைலாபரி விமான நிலையத் திட்டம் 1999-2003 முதல் நாடாளுமன்ற உறுப்பினர் டாக்டர் ராணி நாராவின் பரபரப்பான பிரச்சாரம் மற்றும் பரப்புரைகளைத் தொடர்ந்து தொடங்கியது. விமான நிலையத்தின் கட்டுமானம் 2003க்குள் நிறைவடைந்தது, முனையத்தை அப்போதைய மத்திய பொது விமான போக்குவரத்து அமைச்சர் சையத் ஷாநவாஸ் உசேன் திறந்து வைத்தார்.

தற்போதைய நிலை 

 2013ஆம் ஆண்டு நிலவரப்படி, இலக்கிம்பூரில் உள்ள இலைலாபரி விமான நிலையம் தினசரி அடிப்படையில் ஏர் இந்தியா பிராந்திய சேவையால் கொல்கத்தாவுடன் இணைக்கப்பட்டுள்ளது.
 விமான நிலையத்தில் இரவு தரையிறங்கும் வசதி உள்ளது மற்றும் பெரிய விமானங்களை இயக்க ஓடுபாதை மாற்றியமைக்கப்படுகிறது.
 2020ஆம் ஆண்டு நிலவரப்படி, ஏர்ஏசியா லைலாபாரியினை தினசரி விமானச் சேவை மூலம் புது தில்லியுடன் இணைக்க உள்ளது.

எதிர்கால முன்னேற்றங்கள் 

 இந்திய வானூர்தி நிலையங்கள் ஆணையம் விமான நிலையத்தில் விமான மனிதவள பயிற்சி குழுமத்திற்கு 25 ஏக்கர் நிலத்தையும், மாநில அரசிடமிருந்து ஓடுபாதை மற்றும் தனிமைப்படுத்தும் பகுதியினை விரிவுபடுத்துவதற்காக மேலும் 84 ஏக்கர் நிலத்தையும் நவம்பர் 2019இல் கோரியிருந்தது.

புள்ளிவிவரம்

விமான நிறுவனங்கள் மற்றும் இடங்கள்

மேலும் காண்க 
 திப்ருகார் விமான நிலையம்
 சில்சார் விமான நிலையம்

மேற்கோள்கள்

வெளி இணைப்புகள் 

 AAI இல் லிலாபரி விமான நிலையம்
 Airport information for VELR 

அசாமில் உள்ள வானூர்தி நிலையங்கள்
Coordinates on Wikidata
ஜெமிந்தா

ஜெமிந்தா, (மலாய்: Jementah; ஆங்கிலம்: Jementah; சீனம்: 杰门塔; ஜாவி: جمنتة) என்பது மலேசியா, ஜொகூர் மாநிலத்தில் சிகாமட் மாவட்டத்தில் அமைந்து உள்ள ஒரு நகரம்; ஒரு முக்கிம். இந்த நகரம் சிகாமட் நகரத்திற்கு மேற்கே அமைந்து உள்ளது. 

ஜொகூர் பாரு மாநகரத்தில் இருந்து வடக்கே சுமார் 160 கி.மீ. தொலைவிலும்; சிகாமட் நகரில் இருந்து தெற்கே 21 கி.மீ. தொலைவிலும் ஜெமெந்தா நகரம் அமைந்துள்ளது.

ஜெமிந்தா நகரின் உட்பகுதியில் உள்ள நாகப்பா தோட்டத்தில் தமிழர்கள் கணிசமான அளவிற்கு இன்றும் வாழ்கிறார்கள். 1990-ஆம் ஆண்டு புள்ளிவிவரங்களின்படி அந்தத் தோட்டத்தில் 279 தமிழர்கள்; 42 சீனர்கள்; 108 மலாய்க்காரர்கள் வேலை செய்தார்கள். இங்கு ஒரு தமிழ்ப்பள்ளி உள்ளது. அதன் பெயர் நாகப்பா தோட்டத் தமிழ்ப்பள்ளி.

வரலாறு
ஜெமிந்தா எனும் பெயர் உருவானதற்கு இரு காரணங்கள் சொல்லப் படுகின்றன. முன்பு காலத்தில் அங்கு ஒரு கிராமம் உருவாக்கப்படும் போது அங்கு அதிகமான லாலான் புற்கள் இருந்து உள்ளன. அதை வெட்டிய கிராமவாசிகளுக்கு சலிப்பு எடுத்து ’ஜெமு’ (Jemu) என்று சொல்லி இருக்கிறார்கள். மலாய் மொழியில் ஜெமு என்றால் சலிப்பு என்று பொருள்.

அதற்கு சிலர் எந்தா (Entah) என்று பதில் வழங்கி உள்ளார்கள். மலாய் மொழியில் எந்தா என்றால் தெரியவில்லை என்று பொருள். அந்த வகையில் அந்த இடத்திற்கு ஜெமிந்தா என்று பெயர் வந்து இருக்கலாம் என்று சொல்லப் படுகிறது.

மற்றொரு காரணமும் சொல்லப் படுகிறது. கிராமவாசிகள் அந்தக் கிராமத்தை உருவாக்கும் போது அவர்களை அதிகமாக அட்டைகள் கடித்ததால் அந்த இடத்திற்கு ஜெமு லிந்தா (jemu - lintah) என்று பெயர் வந்து இருக்கலாம் என்றும் சொல்லப் படுகிறது. அட்டைக்கு மலாய் மொழியில் லிந்தா (lintah) என்று பெயர்.

நாகப்பா தோட்டத் தமிழ்ப்பள்ளி
நாகப்பா தோட்டத் தமிழ்ப்பள்ளி 1946-ஆம் ஆண்டு நாகப்பா தோட்ட நிர்வாகத்தினரால் தோற்றுவிக்கப்பட்டது. முதலில், அந்தப் பள்ளி தொழிலாளர்களின் பிள்ளைகளைப் பராமரிக்கும் இடமாகச் செயல்பட்டது. 

முன்னர் இந்தப் பள்ளிக்கூடம் ஜெமிந்தா பட்டணத்தில் இருந்து 12 கி.மீ. தூரத்தில் அமைக்கப்பட்டு இருந்தது. தங்காக் - சிகாமட் செல்லும் நெடுஞ்சாலையில் ஒரு செம்மண் சாலையில் 6 கி.மீ. தூரம் பயணிக்க வேண்டி இருந்தது.

இந்தப் பள்ளியை ஜெமிந்தா பட்டணத்திற்கு மாற்ற பல முயற்சிகள் மேற்கொள்ளப் பட்டன. பின்னர் மாணிக்கக் செட்டியார் என்பவர் இலவசமாக வழங்கிய நிலத்தில் புதிய பள்ளிக்கூடம் 2010-ஆம் ஆண்டில் கட்டப்பட்டது.

மலேசிய அரசாங்கத்தின் 21 இலட்சம் ரிங்கிட் நிதியுதவி

இந்தப் பள்ளிக்கூடம் 2011 செப்டம்பர் 28-ஆம் தேதி நாகப்பா தோட்டத்தில் இருந்து ஜெமிந்தா பட்டணத்திற்கு மாற்றம் செய்யப் பட்டது. பின்னர் மாண்புமிகு டத்தோ ஸ்ரீ டாக்டர் ச. சுப்பிரமணியம் அரசாங்கத்திடம் இருந்து 21 இலட்சம் ரிங்கிட் மானியம் பெற்றுத் தந்தார். 

அதன் வழி ஒரு பள்ளி மண்டபம், ஓர் இணைக் கட்டடம், ஒரு கணினி அறை, ஒரு நூலகம், ஒவ்வொரு வகுப்பறையிலும் ஒரு ‘ஸ்மார்ட்’ தொலைக்காட்சி போன்ற பல வசதிகள் செய்து தரப்பட்டு உள்ளன.

நாகப்பா தோட்டத் தமிழ்ப்பள்ளியின் படங்கள்

அருகில் உள்ள நகரங்கள்
கிமெஞ்சே (Gemereh)
புக்கிட் செரம்பாங் (Bukit Serampang)
தங்காக் (Tangkak)

சான்றுகள்

மேலும் காண்க
மலேசிய மாவட்டங்கள்
ஜொகூர் மாவட்டங்கள்

சிகாமட் மாவட்டம்
மலேசிய நகரங்கள்‎
ஜொகூர்
ஜொகூர் மாநிலத்தில் உள்ள நகரங்கள்
கே. என். பணிக்கர்

கே. என். பணிக்கர் (K. N. Panikkar) (பிறப்பு: 1936 குருவாயூர், கேரளா) ஓர் இடதுசாரி அரசியல்வாதியும், வரலாற்றின் மார்க்சிய பள்ளியுடன் தொடர்புடைய இந்திய வரலாற்றாளரும் ஆவார்.

இவர், ஏ கன்சர்ன்ட் இந்தியன்'ஸ் கைடு டு கம்யூனிசம் , ஐ.சி.எச்.ஆர் தொகுதியான டொவேர்ட்ஸ் பிரீடம், 1940: ஏ டாக்குமெண்டரி ஹிஸ்டரி ஆப் த பிரீடம் ஸ்ட்ரகுல் (சுதந்திர போராட்டத்தின் ஒரு ஆவண வரலாறு) உட்பட பல புத்தகங்களை எழுதி பதிப்பித்துள்ளார்.  .

இவரது வழிமுறைகளும் பொது வாழ்க்கையில் இவர் வெளிப்படுத்திய நிலைப்பாடுகளும் இந்து தேசியவாதத்தின் ஆதரவாளர்களிடமிருந்து கடுமையான விமர்சனங்களைத் தூண்டியுள்ளன. குறிப்பாக 1998 முதல் 2004 வரையிலான பாரதிய ஜனதா கட்யின் காலத்தில் இது அதிகரித்துள்ளது.

அரசு ஆதரவு பெற்றப் பள்ளிகளுக்கு அறிமுகப்படுத்தப்பட்ட புதிய பாடப்புத்தகங்கள் தொடர்பாக பல்வேறு பகுதிகளிலிருந்து எழுப்பப்பட்ட புகார்களை ஆராயும் நிபுஇவரை நியமித்தது. குழு 2008 அக்டோபரில் தனது அறிக்கையை சமர்ப்பித்தது.

மேலும் காண்க 

 எம். ஜி. எஸ். நாராயணன்
 ஏ. சிறீதர மேனன்
 இராஜன் குருக்கல்

மேற்கோள்கள்

வெளி இணைப்புகள் 

மலையாள எழுத்தாளர்கள்
வாழும் நபர்கள்
1936 பிறப்புகள்
இந்திய வரலாற்றாளர்கள்
அதாகப்பட்டது மகாசனங்களே

அதாகப்பட்டது மகாசனங்களே (Adhagappattathu Magajanangalay)‌ என்பது  2017 ஆம் ஆண்டில் தமிழில் வெளிவந்த நகைச்சுவையும், பரபரப்பும் கலந்த திரைப்படம் ஆகும்.  இயக்குநர் இன்பசேகர் இத்திரைப்படத்தை இயக்கியிருந்தார்.  அறிமுக நடிகர்களான உமாபதி ராமையா மற்றும் இரேசுமா ரத்தோர் ஆகியோர் இத்திரைப்படத்தில் முக்கிய கதாப்பாத்திரங்களில் நடித்துள்ளனர். கருணாகரன் மற்றும் பாண்டியராஜன் ஆகியோர்   துணைக் கதாப்பாத்திரங்களில் நடித்துள்ளனர். டி. இமான் பாடல்களுக்கு இசையமைத்துள்ளார். 2015ஆம் ஆண்டின் தொடக்கத்தில் இந்த திரைப்படத்தின் தயாரிப்பு பணி தொடங்கப்பட்டது.

நடிகர்கள்

ஆனந்தாக, உமாபதி ராமையா
சுருதியாக, ரேஷ்மா ரத்தோர் 
கருணாகரன்
ஆனந்தின் தந்தையாக, பாண்டியராசன் 
ஆனந்தின் தாயாக, அஞ்சலி தேவி
சானகி ராமனாக, யோக் ஜேபி
மனோபாலா
ஆடுகளம் நரேன்
யுவினா பார்த்தவி
ராசீ
கரீசு
பொள்ளாச்சி ராசா
ரேகா சுரேசு

தயாரிப்பு
2014 ஆம் ஆண்டின் இறுதியில் தம்பி ராமையா தன் மகனான உமாபதி ராமையாவை முதன்மை கதாப்பாத்திரத்தில் நடிக்க வைக்க  திட்டமிட்டிருப்பதாக அறிவித்திருந்தார்.  “அதாகப்பட்டது மகாசனங்களே” என்ற  இந்த திரைப்படம், தம்பி ராமையாவின் மகனை முதன்மை கதாப்பாத்திரத்தில் நடிக்க வைக்க உதவியது.  இயக்குநர் இன்பசேகர் இந்த திரைப்படத்தினை இயக்கியுள்ளார். ரமேசுகுமார் இந்த  திரைப்படத்தினை தயாரித்துள்ளார். மலையாளத் திரைப்படங்களில் தோன்றிய ரமேஷ் ரத்தோர் இந்த திரைப்படத்தில் முக்கிய பெண் கதாபாத்திரத்தில் நடிக்க கையொப்பமிட்டார்.மற்றும் 2015 ஆம் ஆண்டின் இடைப்பகுதியில், சென்னையைச் சுற்றியுள்ள  பகுதிகளில் இந்த திரைப்படத்தின் படப்பிடிப்பு நடைபெற்றது. இமான் இந்த திரைப்படத்தில் இசையமைக்க கையொப்பமிட்டார். கருணாகரன், பாண்டியராசன் மற்றும் ஆடுகளம் நரேன் ஆகியோர் துணைக் கதாப்பாத்திரங்களில் நடிக்க படக்குழுவில் சேர்க்கப்பட்டனர். ஆகத்து 2015 ஆம் ஆண்டில் இந்த திரைப்படத்தின் பணிகள் நிறைவு பெற்று 2017 ஆம் ஆண்டில் வெளியானது.

மேற்கோள்கள்

வெளி இணைப்புகள்
 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. இமான் இசையமைத்த தமிழ்த் திரைப்படங்கள்
பாண்டியராஜன் நடித்த தமிழ்த் திரைப்படங்கள்
மனோபாலா நடித்த திரைப்படங்கள்
டி. சி. ஆனந்த் குமாா்

திருச்சிராப்பள்ளி செல்வராஜ் ஆனந்த் குமார் (T.C. Anand Kumar) (1936-2010) என்பவர் ஓர் இந்திய இனப்பெருக்க உயிரியலாளர்  மற்றும் இந்தியாவின் முதல் அறிவியல் பூர்வமாக ஆவணப்படுத்தப்பட்ட சோதனைக் குழாய் குழந்தையை உருவாக்கியவரும் ஆவாா்.  பெங்களூரில் ஹோப் மலட்டுத்தன்மைக்கான சிகிச்சை மைய நிறுவனர் ஆவார். இவர் தேசிய இனப்பெருக்க சுகாதார ஆராய்ச்சி நிறுவனத்தின் இயக்குநராக இருந்தார். பின்னர் இந்நிறுவனம் இனப்பெருக்க ஆராய்ச்சி நிறுவனம் என்று அழைக்கப்பட்டது. செல்வராஜ், இந்திய அறிவியல் கழகம் மற்றும் தேசிய மருத்துவ அறிவியல் கழகம் ஆகியவற்றின் தேர்ந்தெடுக்கப்பட்ட உறுப்பினராக உள்ளார். சஞ்சய் காந்தி தேசிய விருதினையும் இவர் பெற்றுள்ளார். இவரது அறிவியல் ஆராய்ச்சிக்காக, இந்திய அரசின், அறிவியல் மற்றும் தொழிலக ஆராய்ச்சி கவுன்சில், இவருக்கு அறிவியல் மற்றும் தொழில்நுட்பத்திற்கான 1977ஆம் ஆண்டு, சாந்தி ஸ்வரூப் பட்நகர் விருதினை வழங்கியது.

வாழ்க்கைக் குறிப்பு
தென்னிந்திய மாநிலமான தமிழ்நாட்டில் தமிழ் குடும்பத்தில் ஜனவரி 18, 1936இல் பிறந்த ஆனந்த்குமார் தனது கல்லூரி படிப்பை பெங்களூருவிலும் முனைவர் பட்டத்தினை ஜோத்பூர் பல்கலைக்கழகத்திலும் பெற்றார். பின்னர், முனைவர் பட்டத்திற்குப் பிந்தைய ஆராய்ச்சிக்காக இங்கிலாந்து சென்றார். ஆனால், 1969ஆம் ஆண்டில் அனைத்திந்திய மருத்துவ அறிவியல் கழகம் டெல்லியில் சேர இந்தியா திரும்பினார். இங்கு 1982வரை பணியாற்றிய பின்னர். மும்பையில் உள்ள இனப்பெருக்க ஆராய்ச்சி நிறுவனத்தில் பணியில் சேர்ந்தார். இங்கு பணி ஓய்வு பெறும் வரை பணியாற்றிவிட்டு, மலட்டுத்தன்மைக்கான மருத்துவ சேவையின் மையமான பெங்களூரில் உள்ள 'ஹோப் கருத்தரிப்பு சிகிச்சை மையத்தினை' நிறுவினார்.

குமார் கற்பகத்தினை மணந்தார். இத்தம்பதியருக்கு விஜய் என்ற மகனும் அம்பிகா என்ற மகளும் மூன்று பேரக் குழந்தைகளும் உள்ளனர். இவரது குடும்பம் பெங்களூரில் வசித்து வருகிறது. இவர் 2010ஆம் ஆண்டில் ஜனவரி 26 அன்று தனது 74 ஆம் வயதில் இறந்தார்.

குறிப்புகள்

மேற்கோள்கள்

1936 பிறப்புகள்
2010 இறப்புகள்
தமிழக அறிவியலாளர்கள்
மருத்துவ ஆய்வாளர்கள்
இந்திய உயிரியலாளர்கள்
தமிழ் அறிவியலாளர்கள்
தமிழ்நாட்டு மருத்துவர்கள்
இந்திய மருத்துவர்கள்
சாந்தி ஸ்வரூப் பட்நாகர் விருது பெற்றவர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
பூலோக ரம்பை

பூலோக ரம்பை (Boologa Rambai) என்பது 1958ஆம் ஆண்டில் வெளிவந்த தமிழ்த் திரைப்படமாகும். இயக்குநர்  டி.யோகானந்த் இத்திரைப்படத்தை இயக்கியுள்ளார். அசோகா பிச்சர்சு என்ற நிறுவனம் இத்திரைப்படத்தை தயாரித்துள்ளது. அரு. ராமநாதன் மற்றும் விரிதை நா. இராமசாமி ஆகியோர் இத்திரைப்பட வசனங்களை எழுதியுள்ளனர். கே. ராம்நாத் திரைக்கதையை எழுதியுள்ளார். சி. என். பாண்டுரங்கன் இந்த திரைப்படத்திற்கு இசையமைத்திருந்தார். ஜெமினி கணேசன், அஞ்சலி தேவி, பி. எஸ். வீரப்பா, மா. நா. நம்பியார் ஆகியோர் இத்திரைப்படத்தில் முக்கிய கதாப்பாத்திரங்களில் நடித்துள்ளனர். ராஜசுலோசனா, கே. ஏ. தங்கவேலு, ஏ. கருணாநிதி ஆகியோரும் இத்திரைப்படத்தில் நடித்துள்ளனர்.

நடிகர்கள்
 இளவரசர் புவனேந்திரனாக, ஜெமினி கணேசன்
 இளவரசி பூலோக ரம்பையாக,  அஞ்சலி தேவி 
 பொது வீர கேசரியாக, பி. எஸ். வீரப்பா
 புத்தி சிகாமணியாக, மா. நா. நம்பியார்
 இளவரசி மேகலாவாக, ராஜசுலோசனா
 வர்ணமாக, கே. ஏ. தங்கவேலு
 பூங்காவணமாக,  ஈ. வி. சரோஜா
 மகோதரணாக ஏ. கருணாநிதி
 பூபதியாக,  பி. எஸ். வெங்கடாசலம்
 நாகசூரனாக, ஈ. ஆர். சகாதேவன்
 சிரா கேசரியாக, கே. சாய்ராம்
 சொர்ணமாக  எம். சரோசா
 சூனியக்காரி ரங்கமாவாக, சி. கே. சரசுவதி 
 புவனேந்திரனின் தந்தையாக, கே. நடராசன்
 புவனேந்திரனின் தாயாக, இலட்சுமி பிரபா
 மாய மோகினியாக, இரீட்டா

குழுவினர்
 தயாரிப்பாளர் டி. யோகானந்த்
 கலை: மகாதேவன் பிள்ளை மற்றும் சோமையா
 நிழற்படம்: ஆர்.வெங்கடாச்சாரி
 செயலாக்கம்:ஆர்.கிருசுணன் மற்றும் எஸ்.வி. வெங்கடரமணன்
 கேட்பலை வரைவு:  வி. எஸ். ராகவன், என். ராமசந்திரன்,கிருட்டிணையர், டி. எஸ். ரங்கசாமி மற்றும் கோவிந்தசாமி
 கேட்பலை வரைவு (உரையாடல்): ஆர். எஸ். ராசன்
 நடனம்: மகாதேவன், வி. பி. பலராம், சோகன்லால், மற்றும் பசுமர்த்தி கிருட்டிணமூர்த்தி

ஒலிப்பதிவு

மேற்கோள்கள் 

1958 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஈ. வி. சரோஜா நடித்த திரைப்படங்கள்
ஜெமினி கணேசன் நடித்துள்ள திரைப்படங்கள்
அஞ்சலிதேவி நடித்த திரைப்படங்கள்
பி. எஸ். வீரப்பா நடித்த திரைப்படங்கள்
எம். என். நம்பியார் நடித்த திரைப்படங்கள்
கே. ஏ. தங்கவேலு நடித்த திரைப்படங்கள்
கங்கன் பட்டாச்சார்யா

கங்கன் பட்டாச்சார்யா (Kankan Bhattacharyya) ஒரு நவீன நேரியல் சாரா லேசர் நிறமாலையியல்  விஞ்ஞானியாவார். இவர் 1954 ஆம் ஆண்டு பிறந்தார். நேரத்தின் அலகான பெம்டோநொடி லேசர் நிறமாலையியல் மற்றும் ஒற்றை மூலக்கூற்று நிறமாலையியல் உள்ளிட்ட பிரிவுகளில் கங்கன் பட்டாச்சார்யா நிபுணத்துவம் பெற்றிருந்தார். கொல்கத்தாவின் இந்திய அறிவியல் வளர்ச்சிக் கழகத்தின் இயக்குநராகவும், பேராசிரியராகவும் பணிபுரிந்தார்.

கல்வி 
கங்கன் பட்டாச்சார்யா கொல்கத்தா மாநிலக்கல்லூரியிலும் தொடர்ந்து கொல்கத்தா பல்கலைக்கழகத்திலும்  படித்தார். 1978 ஆம் ஆண்டு கொல்கத்தாவின் இந்திய அறிவியல் வளர்ச்சிக் கழகத்தில் அமைந்துள்ள மிகிர் சவுத்ரியின் ஆய்வகத்தில் சேர்ந்தார். அங்கு மீநுண்நொடி லேசர் நிறமாலையியல் பிரிவில் இவர் பணியாற்றினார். மீநுண்நொடி இயக்கவியல், இரண்டு போட்டான் உறிஞ்சுதல் மற்றும் குறைந்த வெப்பநிலை சுபோல்சுகி பிணை வினைபொருளில் உயர்-தெளிவுத்திறன் கொண்ட நிறமாலையியல் ஆகியவற்றைப் பயின்று 1984 ஆம் ஆண்டில் முனைவர் பட்டம் பெற்றார். பின்னர் அமெரிக்காவின் நோட்ரே டேம் கதிர்வீச்சு ஆய்வகத்தில் கங்கன் சேர்ந்தார். மீநுண்நொடி லேசர் மின்வெட்டொளி ஒளிச்சேர்க்கை மற்றும் ஒளி வேதியியல் துறைகளில் பி.கே.தாசுடன் சேர்ந்து  பணியாற்றினார். 1986 ஆம் ஆண்டில் தனது மேற்படிப்பிற்காக , கொலம்பியா பல்கலைக் கழகத்திற்குச் சென்று பின்னர் அங்கிருந்து 1987 ஆம் ஆண்டு பட்டாச்சார்யா இந்தியாவுக்குத் திரும்பினார். மீண்டும் இந்திய அறிவியல் வளர்ச்சிக் கழகத்தில் இணைந்தார்.

தொழில் 
குறைக்கடத்திகள் தயாரிப்பின் போது தரக்கட்டுபாட்டு அளவீடுகளில்  ஒளியின் நிலையை  அளவிடுதல், நீர் மேற்பரப்பில் கரிம மூலக்கூறுகளின் முழுமையான நோக்குநிலை ஆகியவற்றை பட்டாச்சார்யா ஆய்வு செய்தார். மேலும் நீர் மேற்பரப்பில் உள்ள அமில-காரப் பண்புகள் மொத்தமாக வேறுபடுகின்றன என்பதையும் கொலம்பியாவில் பட்டாச்சார்யா செய்து காட்டினார். 

பட்டாச்சார்யாவின் முதன்மை ஆராய்ச்சி ஆர்வம் பெம்டோநொடி லேசர் நிறமாலையியலில் இருந்தது. அதிலும் குறிப்பாக, ஒழுங்கமைக்கப்பட்ட மற்றும் உயிரியல் அமைப்புகளில் இயக்கவியலின் தொடர்பு குறித்த ஆய்வுகளை நோக்கி இவர்  இயங்கினார். கரைப்பானாக்க இயக்கவியல், புரோட்டான் / எலக்ட்ரான் பரிமாற்றம், ஆற்றல் பரிமாற்றம் மற்றும் திசையொவ்வா சிதைவு ஆகியவற்றில் இவரது ஆய்வுகள் சென்றன. உயிரியல் நீரின் மீநுண் மெதுவான இயல்பு இவரது முதன்மை கண்டுபிடிப்பாகும். 

பட்டாச்சார்யா தற்போது  போபாலில் அமைந்திருக்கும் இந்திய அறிவியல் கல்வி மற்றும் ஆராய்ச்சி நிறுவனத்தின் வேதியியல் துறையில் வருகை பேராசிரியராக உள்ளார்.

விருதுகள் 
1997 ஆம் ஆண்டு கங்கன் பட்டாச்சார்யாவுக்கு வேதியியல் அறிவியலில் சாந்தி சுவரூப் பட்நாகர் விருதும் 2007 ஆம் ஆண்டு உலக அறிவியல் கழக  பரிசும் கிடைத்தன.

மேற்கோள்கள்

வெளி இணைப்புகள் 
Official Home Page on IACS

வாழும் நபர்கள்
1954 பிறப்புகள்
சாந்தி ஸ்வரூப் பட்நாகர் விருது பெற்றவர்கள்
கொல்கத்தா அறிவியலாளர்கள்
இந்திய அறிவியலாளர்கள்
திருமலை திருப்பதி தேவஸ்தான கோயில்களின் பட்டியல்

திருமலை திருப்பதி தேவஸ்தானம் என்பது இந்திய மாநிலமான ஆந்திராவில் உள்ள திருப்பதி வெங்கடாசலபதி கோயிலின் அனைத்து நடவடிக்கைகளையும் நிர்வகிக்கும் அதிகாரப்பூர்வ அறக்கட்டளை ஆகும். இது திருப்பதியைத் தலைமையிடமாகக் கொண்டுள்ளது. திருமலையில் உள்ள வெங்கடேஸ்வர சுவாமி கோயிலுடன், திருப்பதி மற்றும் உலகெங்கிலும் உள்ள பல கோயில்களையும் இது (List of temples under Tirumala Tirupati Devasthanams)  நிர்வகிக்கிறது.

திருப்பதியில் 

 வெங்கடாசலபதி கோயில், திருமலை
 பத்மாவதி கோயில், திருச்சனூர்
 அலிபிரி பதலா மண்டபம்
 கோவிந்தராஜ சுவாமி கோயில், திருப்பதி
 கபிலேஸ்வரர் கோயில், கபில தீர்த்தம்
 கோதண்டராம கோயில், திருப்பதி
 கல்யாண வெங்கடேசுவர சுவாமி கோயில், சீனிவாசமங்காபுரம்
 வகுலா மாதா கோயில், பெரு
 சூர்ய நாராயண கோயில், திருச்சனூர்
 பிரசன்னா வெங்கடேஸ்வரர் கோயில், அப்பலயகுந்தா
 வராகசுவாமி கோயில், திருமலை
 கோதண்டராம கோயில், சந்திரகிரி
 ஸ்ரீ பூ சமேதா வெங்கடேஸ்வரர் கோயில், தொண்டமநாடு
 சீனிவாச கோயில், திருச்சனூர்

இந்தியாவில்

வரலாற்று கோயில்கள் 
சித்தூர் மாவட்டம், ஆந்திரா

 கல்யாண வெங்கடேஸ்வரர் கோயில், நாராயணவனம்
 வேதநாராயண கோயில், நாகலபுரம்
 அவநாக்ஷம்ம கோயில், நாராயணவனம்
 வேணுகோபாலசாமி கோயில், கார்வெட்டிநகரம்
 ஸ்ரீ பட்டாபிராம கோயில், வால்மீகிபுரம்
 கரியமாணிக்க கோயில், நகரி
 கரிவரதராஜா கோயில், சத்ரவாடா
 அன்னபூர்ண சமேதா காசி விஸ்வேஸ்வரர் கோயில், புகாகிரஹரம்
 லட்சுமி நரசிம்மா கோயில், தரிகொண்டா
 பிரசன்னா வெங்கடேஸ்வரா கோயில், கொசுவரிபள்ளே
 கோனெதிரயாலா கோயில், கீலபட்லா

கடப்பா மாவட்டம், ஆந்திரா

 கோடந்தராம கோயில், வொண்டிமிட்டா
 வீரஞ்சனேய கோயில், காந்தி
 நரபுரா வெங்கடேஸ்வரர் கோயில், ஜம்மலமடுகு
 லட்சுமி வெங்கடேஸ்வரர் கோயில், தேவுனிகடபா
 சித்தேஸ்வரர் கோயில், தல்லபாகா
 சென்னகேசவ கோயில், தல்லபாகா

பொட்டிஸ்ரீரமுலு நெல்லூர் மாவட்டம், ஆந்திரா

 கரிமானிக்யசுவாமி கோயில், தும்முரு
 நீலகாந்தேஸ்வரர் கோயில், தும்முரு

குண்டூர் மாவட்டம், ஆந்திரா

 ஸ்ரீ வெங்கடேஸ்வரர் கோயில், அனந்தவரம்

மேற்கு கோதாவரி மாவட்டம், ஆந்திரா

 சீதாராமசுவாமி கோயில், சரிபள்ளி

கிழக்கு கோதாவரி மாவட்டம், ஆந்திரா

 பத்மாவதி சமேதா வெங்கடேஸ்வரர் கோயில், பிதாபுரம்

விசாகப்பட்டினம் மாவட்டம், ஆந்திரா

 ஸ்ரீ வெங்கடேஸ்வரர் கோயில், உபமகா

திருமலை திருப்பதி தேவஸ்தானத்தால் கட்டப்பட்டது 

 ஸ்ரீ வெங்கடேஸ்வரர் கோயில், புது தில்லி 
 திருமலை திருப்பதி தேவஸ்தானங்கள் ஆந்திர ஆசிரமம், ரிசிகேசு, உத்தரகண்ட்
 ஹைதராபாத் (தெலங்காணா)
 விசாகப்பட்டினம் (ஆந்திரா)
 பெங்களூர் (கர்நாடகா)
 சென்னை (தமிழ்நாடு)
 குருக்ஷேத்ரா (அரியானா)
 கோடந்த ராமலயம், முப்பாவரம், பிரகாசம் மாவட்டம்
 வெங்கடேசுவர சுவாமி கோயில், கன்னியாகுமரி (தமிழ்நாடு)

வெளிநாடுகளில் 
 ஓஹியோ (யு.எஸ் )

இதனையும் காண்க
 திருமலை திருப்பதி தேவஸ்தானம்

மேற்கோள்கள்

பொதுவான குறிப்புகள் 
 திருமலை திருப்பதி தேவஸ்தானக் கோயில்கள்.
திருப்பதி வெங்கடாசலபதி கோயில்
கல்யாண வெங்கடேசுவர சுவாமி கோயில், சீனிவாசமங்காபுரம்

கல்யாண வெங்கடேசுவர சுவாமி கோயில் (Kalyana Venkateswara Temple, Srinivasamangapuram) என்பது  சீனிவசமங்கபுரத்தில் அமைந்துள்ள பழங்கால வைணவ கோயில் ஆகும். இது இந்தியாவின் ஆந்திராவின் சித்தூர் மாவட்டத்தில் திருப்பதியிலிருந்து 12 கி.மீ. தொலைவில் அமைந்துள்ளது. இந்த கோயில் விஷ்ணுவின் ஒரு வடிவமான வெங்கடாசலபதிக்கு அர்ப்பணிக்கப்பட்டுள்ளது. இந்தக் கடவுள் கல்யாண வெங்கடேசுவரர் என்று குறிப்பிடப்படுகிறார். இந்தியாவின் தொல்பொருள் ஆய்வு மூலம் இந்த கோயில் தேசிய முக்கியத்துவத்தின் பண்டைய நினைவுச்சின்னமாக வகைப்படுத்தப்பட்டுள்ளது. இது தேசிய முக்கியத்துவம் வாய்ந்த மத்திய பாதுகாக்கப்பட்ட நினைவுச்சின்னங்களில் ஒன்றாகவும் உள்ளது.

நிர்வாகம் 
இந்த கோயில் 1967 முதல் 1981 வரை இந்தியத் தொல்பொருள் ஆய்வு மையத்தின் (ஏ.எஸ்.ஐ) கட்டுப்பாட்டிலிருந்தது. 1981ஆம் ஆண்டில் இந்த கோயில் திருமலை திருப்பதி தேவஸ்தானத்திடம் ஒப்படைக்கப்பட்டது. தற்போது இந்த கோவிலைத் திருமலை திருப்பதி தேவஸ்தானம் (தி.தி.தே.) நிர்வகித்து வருகின்றது.

கோவிலில் தெய்வங்கள் 
இந்தக் கோயிலில் இருக்கும் முதன்மைத் தெய்வம் வெங்கடாசலபதி, இவர் கல்யாண வெங்கடேசுவரர் என வணங்கப்படுகிறார். இவர் மேற்கு நோக்கி இடப்புற இரண்டு கைகளில் ஒன்று வரத முத்திரையுடனும் மற்றொன்றில் சக்ராய்தத்தினை தாங்கியும், வலது கை ஒன்றில் காதி முத்ராவுடன் சங்கினை பிடித்திருக்கின்றார்.

இந்த கோவிலில் இலட்சுமி நாராயண சுவாமி, ஸ்ரீ ரங்கநாத சுவாமி ஆகிய தெய்வங்களுக்கான சன்னிதிகளும் உள்ளன.

முக்கியத்துவம் 
திருமலையில் உள்ள ஸ்ரீவெங்கடாசலபதி கோயிலுக்கு அடுத்ததாக இந்த கோயில் புனிதமாகக் கருதப்படுகிறது. இந்தியாவின் தொல்பொருள் ஆய்வு மூலம் இந்த கோயில் தேசிய முக்கியத்துவம் வாய்ந்த பண்டைய நினைவுச்சின்னமாக அங்கீகரிக்கப்பட்டுள்ளது.

மேலும் காண்க 

 திரிப்பதி வெங்கடாசலபதி கோயில், திருமலை
 திருமலை திருப்பதி தேவஸ்தான கோயில்களின் பட்டியல்

மேற்கோள்கள் 

Coordinates on Wikidata
திருப்பதி வெங்கடாசலபதி கோயில்
வைணவ தலங்கள்
ஆந்திரப் பிரதேச இந்துக் கோயில்கள்
சித்தூர் மாவட்டத்திலுள்ள கோயில்கள்
ஸ்ரீநரபுரா வெங்கடேசுவரா கோயில்

ஸ்ரீநரபுரா வெங்கடேசுவரா கோயில் (Narapura Venkateswara Temple, Jammalamadugu) இந்தியாவின் ஆந்திரப் பிரதேசத்தில் கடப்பா மாவட்டத்தின் ஜம்மலமடுகில் அமைந்துள்ள பழங்கால இந்து-வைணவ கோயில் ஆகும். இந்த கோயில், நரபுரா வெங்கடேசுவரா என்று அழைக்கப்படும் விஷ்ணுவின் அவதாரமான வெங்கடேசுவரருக்கு அர்ப்பணிக்கப்பட்டுள்ளது.

நிர்வாகம் 
இந்த கோவிலை தற்போது திருமலை திருப்பதி தேவஸ்தானம் நிர்வகித்து வருகிறது.

பண்டிகைகள் 
வருடாந்திர பிரம்மோத்சம் மே மாதத்தில் வரும் வைசாசி மாதத்தில் ஒன்பது நாட்கள் நடைபெறும்.

மேலும் காண்க 
 திருமலை திருப்பதி தேவஸ்தான கோயில்களின் பட்டியல்

மேற்கோள்கள்

வெளி இணைப்புகள் 
 

ஆந்திரப் பிரதேச இந்துக் கோயில்கள்
குளுவாங் மாவட்டம்

குளுவாங் மாவட்டம் (மலாய்: Daerah Batu Pahat; ஆங்கிலம்: Batu Pahat District; சீனம்: 峇株巴辖); ஜாவி: كلواڠ) மலேசியா, ஜொகூர் மாநிலத்தில் உள்ள ஒரு மாவட்டம் ஆகும். 

குளுவாங் நகரம் குளுவாங் மாவட்டத்தின் தலைநகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும்.

இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன. இந்த மாவட்டத்தின் தலைநகரம் குளுவாங்.

நிர்வாகப் பிரிவுகள்
குளுவாங் மாவட்டம் 8 முக்கிம்களாகப் பிரிக்கப்பட்டு உள்ளது.

குளுவாங் நகராட்சி மன்றம்
குளுவாங் நகராட்சி மன்றத்தில் உள்ள இடங்கள்:
 ககாங் (Kahang)
 குளுவாங் நகரம் (Kluang Town) 
 நியோர் (Niyor)
 பாலோ (Paloh)

சிம்பாங் ரெங்கம் நகராட்சி மன்றம்
 லாயாங் லாயாங் (Layang-Layang)
 மாச்சாப் (Machap)
 ரெங்கம் (Renggam)
 சிம்பாங் ரெங்கம் (Simpang Renggam)

நகரங்கள்

 பாலோ (Paloh)
 ககாங் (Kahang)
 ரெங்கம் (Renggam)
 லாயாங் லாயாங் (Layang-Layang)
 மாச்சாப் (Machap)
 சிம்பாங் ரெங்கம் (Simpang Renggam)

குளுவாங் மாவட்டத்தின் தமிழ்ப்பள்ளிகள் 

மலேசியா; ஜொகூர்; குளுவாங் மாவட்டத்தில் (Kluang District) 17 தமிழ்ப்பள்ளிகள் உள்ளன. அவற்றில் 1,261 மாணவர்கள் பயில்கிறார்கள். 191 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.

சான்றுகள்

மேலும் காண்க
 மலேசிய மாவட்டங்கள்
 குளுவாங்

வெளி இணைப்புகள் 

 

மலேசியாவின் மாவட்டங்கள்
ஜொகூரின் மாவட்டங்கள்‎
ஜொகூர்
வீர ஆஞ்சனேய கோயில்

வீர ஆஞ்சனேய கோயில் (Veeranjaneya Temple) அல்லது காண்டி சேத்திரம் என்பது இந்தியாவில் ஆந்திராவின் கடப்பா மாவட்டத்தில் காண்டி என்ற கிராமத்தில் அமைந்துள்ள இந்து கோவிலாகும். இந்த கோவிலில் வீரஞ்சனேயா என்று குறிப்பிடப்படும் ஆஞ்சநேயருக்கு (அனுமன்) கோயில் அர்ப்பணிக்கப்பட்டுள்ளது.

வரலாறு 

இந்த தலத்தின் வரலாறு ராமாயணம், திரேதா யுகத்திற்கு முந்தியது. புராணத்தின் படி, பகவான் இராமர், அனுமன் படத்தினை இங்குள்ள பாறையில் தன்னுடைய அம்பினால் இந்த இடத்தில் ஓய்வெடுத்துக்கொண்டிருந்தபோது போது வரைந்ததாகவும், அப்பொழுது வாயு பகவான் (வாயு கடவுள் மற்றும் அனுமனின் தந்தை) விருந்தோம்பலைப் பெற்றுக் கொண்டார். அனுமனின் இடது கையின் சிறிய விரலைத் தவிர வரைபடத்தை இராமர் முடித்துள்ளார். பின்னர் வியாச ராசர் இந்த படத்தை ஒரு விக்கிரகமாகச் செதுக்கியுள்ளார், அதே சமயம் வியாச ராசர் அனுமனின் இடது கையின் சிறிய விரலைச் செதுக்க முயன்றபோது, சிலையின் விரல் தானாகவே துண்டிக்கப்பட்டு இரத்தபோக்கு ஏற்பட்டது என்று கூறப்படுகிறது. இராமரால் வரையப்பட்ட சிலையை வடிக்க வேண்டும் என்ற அனுமனின் நோக்கத்தை இது காட்டுகிறது.

இராவணன் மீது இராமரின் வெற்றி செய்தியைக் கேட்டபின், வாயு பகவான் இராமரை வடக்கு நோக்கி அயோத்தி நோக்கிச் செல்லும் வழியில் வரவேற்பதற்காக இந்த இடத்தை தங்க மலர்களால் அலங்கரித்திருக்கிறார் என்றும் புராணங்கள் கூறுகின்றன. தங்கப் பூக்களின் இந்த விழாவை மரணத்திற்கு அருகில் இருப்பவர்களால் தான் காண முடியும் என்று மக்கள் நம்புகிறார்கள்.

அமைவிடம் 
இந்த கோயில் அபயஹஸ்த ஆஞ்சநேயா கோயில் என்று அழைக்கப்படுகிறது. இது பாபக்னி ஆற்றின் கரையில் அமைந்துள்ளது. தெலுங்கு மொழியில் காண்டி என்றால் நீர் வெளியேறும் குறுகிய பகுதியாகும். கிழக்கு தொடர்ச்சி மலைகளுக்கு இடையில் இந்த ஆறு ஓடும் இடம் குறுகிய பாதையாகத் தெரிகிறது. கடப்பா மாவட்டத்தில் அமைந்துள்ள இந்த இடம் புலிவெண்டுலா நகரிலிருந்து 34 கி.மீ. தொலைவில் அமைந்துள்ளது.

நிர்வாகம் 
இந்த கோயில் தற்போது ஆந்திரப்பிரதேச அறநிலையத் துறையால் நிர்வகிக்கப்படுகிறது.

மேற்கோள்கள் 

இந்தியாவிலுள்ள ஆஞ்சநேயர் கோயில்கள்
ஆந்திரப் பிரதேச இந்துக் கோயில்கள்
குவகாத்தி தேயிலை ஏல மையம்

குவகாத்தி தேயிலை ஏல மையம் (Guwahati Tea Auction Centre) இந்தியாவின் அசாம் மாநிலம், குவகாத்தி நகரில் அமைந்துள்ளது. உலகின் பரபரப்பான தேயிலை வர்த்தக வசதிகளில் ஒன்றாக இம்மையம் கருதப்படுகிறது. மையத்தின் முதன்மையான விற்பனைப் பொருள் அசாம் தேயிலை ஆகும்.

1970 ஆம் ஆண்டு செப்டம்பர் மாதம் 25 ஆம் நாள் குவகாத்தி தேயிலை ஏல மையம் நிறுவப்பட்டது. உலகில் நொறுக்கி கிழித்து சுருட்டு முறையில் தயாரிக்கும்  தேயிலை ஏலத்தின் மிகப்பெரிய விற்பனை குவகாத்தி தேயிலை ஏல மையம் கண்டுள்ளது.

தேயிலை வர்த்தகத்தின் நான்கு பிரிவுகளான விற்பனையாளர்கள், தரகர்கள், வாங்குபவர்கள் மற்றும் பண்டகசாலையினர் என நான்கு பிரிவினரும் தேயிலை ஏல மையத்தில் உறுப்பினர்களாகச் சேர்ந்து பின்னர் மாநில அரசின் கூட்டு முயற்சியுடன் இங்கு வணிகம் நடைபெறுகிறது.
 
குவகாத்தி தேயிலை ஏலக் குழு அதன் பல்வேறு துணைக்குழுக்களுடன் ஒருங்கிணைந்து தொடர்புடைய  நான்கு பிரிவுகளின் செயல்பாடுகளையும் எளிதாக்குகிறது. விதிகள் எந்தவொரு பிரிவினாலும் மீறப்படவில்லை என்பதை குழு அமல்படுத்துகிறது.  வாராந்திர ஏலங்கள் சீராக செயல்படுவதையும் இக்குழு  உறுதிசெய்கிறது மற்றும் அரசாங்க நிறுவனங்களுடன் தொடர்பு கொள்ளும் நடவடிக்கைகளையும் மேற்கொள்கிறது.

மேற்கோள்கள்

புற இணைப்புகள் 
 Assam tea xchange

.

அசாம்
இந்தியத் தேயிலை
போக்னாபம்

போக்னாபம் (Poknapham) இந்தியாவின் மணிப்பூர் மாநிலம் இம்பாலில் இருந்து வெளியாகும் ஒரு செய்தித்தாளாகும். வங்காள மொழி எழுத்துகளில் வெளியிடப்படும் இச்செய்தித்தாள் அதிகமான மக்களால் படிக்கப்படுகிறது. போக்னாபம் என்றால் மைட்டி மொழியில் "பிறந்த இடம்" என்பது பொருளாகும். இம்பாலின் கெய்சம்பத் தியாம் இலெய்ராக்கு நகரைச் சேர்ந்த குருமயம் சாந்திகுமாரி தேவி என்பவருக்கு இச்செய்தித்தாள் சொந்தமானதாகும். இம்பால் நகரிலுள்ள பத்மா அச்சகத்தில் அச்சிட்டு இவரே வெளியீட்டாளராகச் செயல்படுகிறார். தற்போது உரோபிந்திரோ சர்மா இச்செய்தித்தாளின் ஆசிரியராக உள்ளார்.

போக்னாபம் செய்தித்தாள் 1975 ஆம் ஆண்டு தொடங்கப்பட்டது.

இணையதளத்தில்  போக்னாபமின் நிகழ்நேர பதிப்பு 2008 ஆம் ஆண்டு சூன் மாதம் முதல் தொடங்கப்பட்டது. இணையதளத்தில் நிகழ்நேரத்தில் வெளியிடப்படும் முதல் மைட்டி மொழி செய்தித்தாள் இதுவாகும்.

மேற்கோள்கள்

புற இணைப்புகள்
Poknapham Website

மணிப்பூர்
இந்திய நாளிதழ்கள்
சைக்கோ (2020 திரைப்படம்)

சைக்கோ  (Psycho) என்பது 2020 ஆம் ஆண்டு தமிழில் வெளிவந்த உளவியல் அதிரடித் திரைப்படமாகும். இயக்குநர் மிஷ்கின் எழுதி இயக்கியுள்ளார். இந்த படத்தை டபுள் மீனிங் புரொடக்‌ஷன் சார்பில் கீழ் அருண் மொழி மாணிக்கம் தயாரித்திருதார். இப்படத்தில் உதயநிதி ஸ்டாலின், நித்யா மேனன், அதிதி ராவ் ஹைதாரி, அறிமுக நடிகர் இராஜ்குமார் பிச்சுமணி ஆகியோர் நடித்துள்ளனர். ரேணுகா, சிங்கம்புலி, ராம், ஆடுகளம் நரேன், ஷாஜி சென் ஆகியோரும் துணை வேடங்களில் நடித்திருந்தனர். படத்தின் ஒலிப்பதிவை இளையராஜா மேற்கொண்டிருந்தார். தன்வீர் மிர் ஒளிப்பதிவு செய்துள்ளார். என். அருண்குமார் இப்படத்தை தொகுத்துள்ளார். படத்தின் தயாரிப்பு செப்டம்பர் 2018இல் தொடங்கியது, இந்த படம் 2020, ஜனவரி 24 அன்று உலகளவில் வெளியிடப்பட்டது.

சுருக்கம்
மனநோயாளியான அங்குலிமாலா (இராஜ்குமார் பிசுசுமணி) தொடர்ச்சியாக பெண்களின் தலைகளை துண்டிக்கிறார். அவர்களின் தலைகளை அவன் சேகரித்து வருகிறான். ஒரு முன்னணி வானொலி நிகழ்ச்சித் தொகுப்பாளரான தாகினி (அதிதி ராவ் ஹைதாரி) சைக்கோவால் கடத்தப்படுகிறாள். அவன் இவளது தலையைத் துண்டிக்க முற்படும்போது கௌதம் (உதயநிதி ஸ்டாலின்) தன்னைக் காப்பாற்ற வருவார் என்று கூறுகிறாள். இதற்கிடையில், முன்னால் காவல் உதவி ஆய்வாளரான கமலாவின் (நித்யா மேனன்) துணையை நாடி கௌதம் செல்கிறான். கௌதம் சைக்கோவைக் கண்டுபிடித்து, தாகினியைக் காப்பாற்றுவாரா என்பது கதையின் முக்கிய அம்சமாக அமைகிறது.

நடிகர்கள்

 கௌதமாக உதயநிதி ஸ்டாலின் 
 தாகினியாக அதிதி ராவ் ஹைதாரி 
 கமலாவாக நித்யாமேனன்  
 சைக்கோ அங்குலிமாலாவாக இராஜ்குமார்பிச்சுமணி
 ஆடுகளம் நரேன்
 அக்பராக பவா செல்லத்துரை
 முத்துவாக ராம்
 கமலாவின் தாய் வசந்தாவாக ரேணுகா
 இராஜநாயகமாக சிங்கம்புலி

தயாரிப்பு

இயக்குநர் மிஷ்கின் உதயநிதி ஸ்டாலினை முக்கிய கதாபாத்திரத்தில் நடிக்க வைக்க முடிவு செய்தார். அருண் மொழி மாணிக்கத்தின் டபுள் மீனிங் புரொடக்‌ஷன் பதாகையின் கீழ், மிஸ்கின் அதிதிராவ் ஹைதாரி, நித்யா மேனன், இராஜ்குமார் பிச்சுமணி, மற்றும் ராம் ஆகிய நடிகர்களை இறுதி செய்தனர். அதே நேரத்தில் இயக்குனரின் முந்தைய படங்களான நந்தலாலா மற்றும் ஓநாயும் ஆட்டுக்குட்டியும் ஆகியவற்றில் பணி புரிந்த இசையமைப்பாளர் இளையராஜா படத்தின் இசைப் பணிகளை மேற்கொண்டார். படத்தின் படப்பிடிப்பு 2018 செப்டம்பர் தொடக்கத்தில் தொடங்கியது. அந்த மாத இறுதியில் முதல் பார்வை விளம்பரச் சுவரொட்டி வெளியிடப்பட்டது, இது சைக்கோ என்ற திட்டத்தின் தலைப்பை வெளிப்படுத்தியது.
படத்தின் இரண்டாவது அட்டவணை 2018 திசம்பர் தொடக்கத்தில் தமிழ்நாடு முழுவதும் உள்ள மலை நகரங்களில் படமாக்கப்பட்ட பின்னர் நிறைவடைந்தது.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
2020 தமிழ்த் திரைப்படங்கள்
இளையராஜா இசையமைத்த திரைப்படங்கள்
இந்திய நாடகத் திரைப்படங்கள்
உதயநிதி ஸ்டாலின் நடித்த திரைப்படங்கள்
சுபதீப் சாட்டர்ஜி

சுபதீப் சாட்டர்ஜி (Subhadeep Chatterjee) என்பவர் இந்திய மூலக்கூறு உயிரியலாளர் மற்றும் டி.என்.ஏ கைரேகை மற்றும் நோயறிதலுக்கான மையத்தின் (சி.டி.எஃப்.டி) ஆராய்ச்சியாளர் ஆவார். குஹா ஆராய்ச்சி மாநாட்டின் உறுப்பினரான  இவர் தாவர-நுண்ணுயிர் இடைவினைகள் குறித்த ஆய்வுகளுக்காக அறியப்பட்டவர். சட்டர்ஜி சி.டி.எஃப்.டிவின்  தாவர-நுண்ணுயிர் தொடர்பு ஆய்வகத்தின் தலைமை ஆய்வாளராக இருந்து பல ஆராய்ச்சியாளர்களை வழிநடத்தி வருகிறார்.

சாட்டர்ஜி, அமிருதசரசில் உள்ள குரு நானக் தேவ் பல்கலைக்கழகத்தில் முதுநிலை உயிரித்தொழில்நுட்பவியல் கல்விக்குப் பின்னர், ஐதராபாத்தின் உயிரணு மற்றும் மூலக்கூறு உயிரியல் மையத்தில் (சி.சி.எம்.பி) ரமேஷ் வெங்கட சோந்தியின் ஆய்வகத்தில் ஆய்வு மேற்கொண்டு முனைவர் பட்டம் பெற்றார்.  இவர், தனது முனைவர் பட்ட மேல் ஆய்வுகளை பெர்க்லியின் கலிபோர்னியா பல்கலைக்கழகத்தில் ஸ்டீவன் ஈ. லிண்டோவின் ஆய்வகத்தில் தொடர்ந்தார். இவர் தாவர-நுண்ணுயிர் தொடர்பு அமைப்பு குறித்து விரிவான ஆய்வுகளை மேற்கொண்டார். ஆய்வுகளின் முடிவுகளை ஆய்வுக் கட்டுரைகளாகப் பன்னாட்டு அறிவியல் ஆய்விதழ்களில் வெளியிட்டுள்ளார். ரிசர்ச் கேட், அறிவியல் கட்டுரைகளின் இணைய களஞ்சியம் அவற்றில் 52 கட்டுரைகளைப் பட்டியலிட்டுள்ளது. இந்திய அரசின் உயிரித்தொழில்நுட்பவியல் துறை, 2017/18ஆம் ஆண்டில், உயிரியலுக்கு இவர் செய்த பங்களிப்புகளுக்காக, மிக உயர்ந்த இந்திய அறிவியல் விருதுகளில் ஒன்றான, தொழில் மேம்பாட்டுக்கான தேசிய உயிர் அறிவியல் விருதை வழங்கியது.

உயிரியல் அறிவியல் பிரிவில் 2020ஆம் ஆண்டிற்கான இந்தியாவின் மிக உயர்ந்த அறிவியல் விருதான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் விருது சுபதீப் சாட்டர்ஜிக்கு வழங்கப்பட்டது.

தேர்ந்தெடுக்கப்பட்ட நூலியல்

குறிப்புகள்

மேற்கோள்கள்

வெளி இணைப்புகள் 

 

வாழும் நபர்கள்
மேற்கு வங்காள நபர்கள்
கலிபோர்னியா பல்கலைக்கழக (பெர்க்லி) முன்னாள் மாணவர்கள்
சாந்தி ஸ்வரூப் பட்நாகர் விருது பெற்றவர்கள்
தராலி சர்மா

தராலி சர்மா (Tarali Sarma)(பிறப்பு: ஆகஸ்ட் 4, 1975) அசாமினைச் சார்ந்த பின்னணிப் பாடகர். 2003ஆம் ஆண்டில் அசாமிய திரைப்படமான அகாஷிதோரார் கோத்தாரே படத்தின் மூலம் இவருக்கு சிறந்த பெண் பின்னணி பாடகருக்கான தேசிய திரைப்பட விருது கிடைத்தது. இவரது தந்தை பிரபாத் சர்மா,  ஓர் நாட்டுப்புற பாட்கர், புல்லாங்குழல் கலைஞர், இசை இயக்குநர் மற்றும் சங்கீத நாடக அகாதமி விருதுப் பெற்றவர். தராலி அசாமிய திரையுலகில் பலதுறை பாடகர் மற்றும் இசை இயக்குநர் ஆவார். ஆகாஷிதோரர் கோத்தரே, லாஸ், ஜாத்ரா தி பாஸேஜ், பசுந்தாரா மற்றும் அபிஜாத்ரி போன்ற படங்களுக்கு இசையமைத்துள்ளார். அபிக்சரி பிரியா, சோன்ஜோனி, சங்கர் மாதவ், சினே, போஹார், தாராலி, ஹெங்குலியா மற்றும் பார்கிட் போன்ற பல உள்ளிட்ட இசைத் தொகுப்புகளையும் வெளியிட்டுள்ளார். தரலியின் தொகுப்புகளில் அபிமான், பிரஜாபதி, நயன்மோனி (கிருஷ்ணமணி நாத்துடன்), முகோலி போன்றவையும் அடங்கும்.

அசாம் மாநிலத்தில் 2009இல் அசாம் சொசைட்டி ஆஃப் அமெரிக்காபென்சில்வேனியாவில் ஏற்பாடு செய்த   பள்ளத்தாக்கு ஃபோர்ஜில் தராலி சர்மா இசை நிகழ்ச்சியினை நிகழ்த்தினார். அசாம் மாநிலத்தில் 2010ஆம் ஆண்டு அசாம் சொசைட்டி ஆஃப் அமெரிக்கா ஏற்பாடு செய்த  கொலராடோ ஸ்பிரிங்ஸ் நிகழ்ச்சியினை கொலராடோவிலும் நிகழ்த்தினார். தராலி பிளேர் சர்வதேச திரைப்பட விழாவில் பல விருதுகளைப் பெற்றுள்ளார்.

அசாமிய திரைப்படமான “லைஃப் இன் எ பப்பட்” இன் இசை இயக்குநர் தாரலி சர்மா ஆவார். இத்திரைப்படம் போர்ட் பிளையரில் நடைபெற்ற பன்னாட்டுத் திரைப்பட விழாவில் பல விருதுகளைப் பெற்றது. 2020ஆம் ஆண்டு நடைபெற்ற லிப்ட்-ஆப் சீசன்சு திரைப்பட விழாவிலும், இங்கிலாந்து மற்றும் ஹாலிவுட்டின் லிஃப்ட்-ஆஃப் செஷன்ஸ் திரைப்பட விழாவிலும், திரையிட தேர்வு செய்யப்பட்ட அசாமிய திரைப்படமான ‘சுபாலா’ படத்திற்கு இவர் இசை அமைத்துள்ளார்.

மேற்கோள்கள் 

வாழும் நபர்கள்
1975 பிறப்புகள்
இந்தியப் பாடகிகள்
தொ. கோ. கமலாதேவி

கமலா சந்திர பாபு என்றும் அழைக்கப்படும் டி. ஜி. கமலா தேவி (T. G. Kamala Devi) (பிறப்பு தொட்ட கோவிந்தம்மாள்; 29 திசம்பர் 1930 – 16 ஆகஸ்ட் 2012) ஒரு இந்தியப் பின்னணிக் கலைஞரும், பின்னணிப் பாடகரும், நடிகரும் ஆவார், இவர் முதன்மையாக  தெலுங்குத் திரைப்படங்களில் பங்களித்தார். இவர் இந்திய தொழில்முறை பில்லியர்ட்சு பட்டத்தை இரண்டு முறை வென்ற முன்னாள் தொழில்முறை பில்லியர்ட்சு வீரர் ஆவார்.

சுயசரிதை 
இவர் ஆந்திராவின் சித்தூர் மாவட்டம் கார்வேதி நகரத்தில் பிறந்தார். இவரது அசல் இயற்பெயர் தொட்ட கோவிந்தம்மாள் என்பதாகும். பின்னர் இவர் திரைத்துறையில் நுழைந்த பின்னர் தனது பெயரை டி. ஜி. கமலா தேவி என்று மாற்றிக் கொண்டார். இவரது பெயரில் உள்ள "டிஜி" (தொ. கோ) என்ற எழுத்துக்கள் இவரது பிறந்த பெயரைக் குறிக்கின்றன. இவர் 1946 இல் அவூலா சந்திர பாபு என்பவரை மணந்தார். தம்பதியருக்கு அவூலா ஜெயச்சந்தர் என்ற மகன் பிறந்தார்.

திரைப்பட வாழ்க்கை

நடிப்பு 
இவர் ஆரம்பத்தில் ஒரு நாடக நிறுவனத்தில் சேர்ந்து சில ஆண், பெண் வேடங்களில் நடித்தார். நாடகங்களில் நடித்ததற்காக இவர் பல பதக்கங்களைப் பெற்றுள்ளார். பின்னர், இவர் திரைத்துறைக்கு மாறி சுமார் 30 படங்களில் நடித்துள்ளார், அவற்றில் பெரும்பாலானவை சிறிய பாத்திரங்களேயாகும். இவர் பல நாடகங்களிலும் நடித்த ஒரு பிரபலமான மேடை நடிகையாகவும் இருந்தார்.

பின்னணிக் கலைஞர் 
இவர் ஒரு பிரபலமான பின்னணிக் கலைஞராகவும் இருந்தார். பத்மினி, சரோஜாதேவி, லலிதா போன்ற பல நடிகைகளுக்கு குரல் கொடுத்துள்ளார்.

கோல் விளையாட்டு 
கமலா இந்தியாவின் ஆரம்பகால பெண்கள் கியூ விளையாட்டு வீரர்களில் ஒருவர். 1954 ஆம் ஆண்டில் ஆந்திர மகா சபையின் அழைப்பின் பேரில் அப்போதைய ஆளும் இசுனூக்கர் உலக வாகையாளரான ஹொரேஸ் லிண்ட்ரம் சென்னைக்கு வந்தபோது, அவருடன் இவர் விளையானார் . விரைவில், இவர் மாநில, தேசிய அளவிலான போட்டிகளுக்குச் சென்றார். அப்போதிருந்து, இவர் பில்லியர்ட்சு & இசுனூக்கரில் பல்வேறு போட்டிகளில் விளையாடியுள்ளார். அந்த நேரத்தில் ஒரே பெண் வீரராக, சென்னை, விஜயவாடா, பெங்களூர் போன்றா ஊர்களில் ஆண்களுடன் போட்டியிட்டார். இவர் 1991, 1995 ஆம் ஆண்டுகளில் இந்திய தேசிய பில்லியர்ட்சு பெண்கள் பட்டங்களை வென்றுள்ளார். அப்போதைய உலக பில்லியர்ட்சு வாகையாளர் பாப் மார்ஷலுடன் பெங்களூரு, மைசூர் ஆகிய இடங்களில் நடந்த காட்சி போட்டிகளில் விளையாடும் வாய்ப்பு இவருக்கு கிடைத்தது. இவர் தனது 62 ஆவது வயதிலும், 66 வயதிலும் தனது பில்லியர்ட்சு தேசிய பட்டங்களை வென்றார்.

விருதுகள் 

 "நாடக கலா பிரபூர்ணா" விருது - இவருக்கு  ஆந்திர மாநில நாடக அகாதமி வழங்கியது.

தலைப்புகள் 

 தேசிய பில்லியர்ட்சு வாகையாளர்: 1991, 1995

இறப்பு 
சிறுது காலம் நோய்வாய் பட்டிடிருந்த இவர் 16 ஆகஸ்ட் 2012 அன்று சென்னையில் இறந்தார்.

மேற்கோள்கள்

வெளி இணைப்புகள் 
 
 - T. G. Kamala Devi sings and dances in Pathala Bhairavi

தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
சித்தூர் மாவட்ட நபர்கள்
2012 இறப்புகள்
1930 பிறப்புகள்
பதானி பட்நாயக்

பதானி பட்நாயக் (Pathani Pattnaik) (பிறப்பு 19 செப்டம்பர் 1928; இறப்பு 4 பிப்ரவரி 2017)  என்பவர் ஓர் ஒடிய மொழி இந்திய எழுத்தாளர் ஆவார். இவர் தனது சுயசரிதையான  'சிபனாரா சலபதே' விற்காக 2010 ஆம் ஆண்டு சாகித்ய அகாதமி விருது பெற்றுள்ளார்.

சுயசரிதை 
பட்நாயக் 1928 ஆம் ஆண்டு செப்டம்பர் மாதம் 19 ஆம் நாள் ஒடிசாவில் உள்ள குர்தா மாவட்டத்தில், கோலோபாய் என்னும் கிராமத்தில் பிறந்தார். இவர் தனது ஆரம்பப் பள்ளிப்படிப்பைத் தனது கிராமத்திலும், மெட்ரிகுலேசன் படிப்பை பூரி மாவட்டத்திலும் படித்தார். பின் ராவன்சா கல்லூரியில் தனது முதுகலைப் பட்டத்தைப் பெற்றார். பட்நாயக் கிறிஸ்து கல்லூரியின் முதல்வராகவும், ஒடிசா சாகித்ய அகாதமியின் தலைவராகவும் பணியாற்றியுள்ளார்.

படைப்புகள் 
குழந்தைகள் இலக்கியம், புதினம், சிறுகதைகள் மற்றும் மொழியியல் உள்ளிட்ட பல்வேறு இலக்கிய வடிவங்களில் 80க்கும் மேற்பட்ட புத்தகங்களை எழுதியுள்ளார்.

நூற்பட்டியல் 
 சாகித்தியா ஓ சமசுகிருதி
 சாகித்தியா மனிசா
 சாகித்தியா பரிகிரமா
 ஒடியா உபன்யாச சாகித்தியரா பரிச்சயா
 பிரபந்தா ஓ சமலோச்சனா
 சமசா ஓ சாகித்தியா
 சாகித்தியா ஓ சமிக்சா

மரியாதை 
பட்நாயக் தனது சுயசரிதையான  'சிபனாரா சலபதே'  க்காக 2010 இல் சாகித்ய அகாதமி விருதைப் பெற்றார். மேலும் இவர் 1993இல் ஒடியா சாகித்ய அகாதமி விருது பெற்றுள்ளார்.

சான்றுகள் 

1928 பிறப்புகள்
2017 இறப்புகள்
இந்திய எழுத்தாளர்கள்
சாகித்திய அகாதமி விருது பெற்றோர்
கடலுண்டி ஆறு

கடலுண்டி ஆறு (Kadalundi_river) ( கடலுண்டிபுழா ) என்பது இந்திய மாநிலமான கேரளாவில் மலப்புறம் மாவட்டம் வழியாக பாயும் நான்கு முக்கிய நதிகளில் ஒன்றாகும். காளியாறு, பாரதப்புழா, திரூர் ஆறு ஆகியவை மற்ற மூன்று ஆறுகளாகும். மழையால் நீர்பெறும் இந்த ஆறு 130 கிலோமீட்டர் (81 மைல்) நீளம் கொண்டது. மேலும், மாவட்டத்தின் மிக முக்கியமான நதிகளில் ஒன்றாகும்..  

கடலுண்டி ஆறு கேரளாவின் ஐந்தாவது நீளமான ஆறாகும். கடலுண்டி ஆறு மேலாற்றூர், பாண்டிக்காடு, மஞ்சேரி, மலப்புறம், பாணக்காடு, பாரப்பூர், வேங்கரா, திரூரங்காடி, பறப்பனங்காடி, வள்ளிக்குன்னு வழியாகப் பாய்ந்து கடலுண்டியில் அரபிக்கடலில் கலக்கிறது  இது ஒலிப்புழா ஆறும் வேலியாறும் சங்கமத்தால் உருவாகிறது.  இது அமைதி பள்ளத்தாக்கின் மேற்கு எல்லையில் உள்ள மேற்குத் தொடர்ச்சி மலையிலிருந்து தோன்றி மலப்புறம் மாவட்டம் வழியாகப் பாய்கிறது.  இதற்கு ஓலிபுழா மற்றும் வேலியாறு என்ற இரண்டு முக்கிய துணையாறுகள் உள்ளன. இவை இரண்டும் ஒன்றிணைந்து மேலாற்றூருக்கு அருகிலுள்ள கடலுண்டி ஆறாக மாறுகிறது. கடலுண்டி ஆறு வரலாற்றுப் பகுதிகளான ஏறநாடு , வள்ளுவநாடு வழியாகச் செல்கிறது. கடலுண்டி ஆறு 1274 கிமீ² பரப்பளவை வடிகட்டுகிறது. மேலும், 120 கிமீ நீளம் கொண்டது.  கடலுண்டி பறவைகள் சரணாலயம் ஆறு அரபிக்கடலில் பாயுமிடத்தில் பரவியிருக்கிறது.  ஆண்டுதோறும் நூற்றுக்கும் மேற்பட்ட உள்நாட்டுப் பறவைகளும், சுமார் 60 வகையான புலம்பெயர்ந்த பறவைகளும் இங்கு வருகின்றன.

கலாச்சார முக்கியத்துவம்

மேலும் காண்க 
 கடலுண்டி பறவைகள் சரணாலயம்
 கடலுண்டி 
 வள்ளிக்குன்னு

மேற்கோள்கள்

வெளி இணைப்புகள் 

Coordinates on Wikidata
மலப்புறம் மாவட்ட ஆறுகள்
கீழத்தூர்

கீழத்தூர் (Keezhattur) என்பது இந்திய மாநிலமான கேரளாவின் மலப்புறம் மாவட்டத்திலுள்ள ஒரு கிராமமாகும்.  புகழ்பெற்ற பண்டைய மலையாள கவிஞரான பூந்தானம் நம்பூதிரியின் பிறப்பிடமான பூந்தானம் இல்லம் இங்கு அமைந்துள்ளது. பூந்தானம் இல்லம் இப்போது ஒரு பிரபலமான கலாச்சார மையமாக உள்ளது. கீழத்தூர் ஒரு பெரிய ஊராட்சியாகும்.  'கீழத்தூர் பூரம்' இங்கு நடைபெறும் ஒரு முக்கிய திருவிழாவாகும். இதன் நிர்வாக அலுவலகங்கள் மலப்புறம் மாவட்டத்தின் மிகப்பெரிய நகரமான பெரிந்தல்மண்ணையிலிருந்து சுமார் 12 கி.மீ தூரத்தில் உள்ள அக்கப்பரம்புவில் அமைந்துள்ளன.

புள்ளிவிவரங்கள் 
2011 இந்திய மக்கள் தொகை கணக்கெடுப்பின்படி, கீழத்தூரில் 9,787 ஆண்களும் 10,670 பெண்களும் என 20,457 மக்கள் உள்ளனர்.

போக்குவரத்து 
கீழத்தூர் கிராமம் பெரிந்தல்மண்ணை நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண் 66 திரூர் வழியாக செல்கிறது. இச்சாலை வடக்கில் கோவாவையும் மும்பையையும் இணைக்கிறது. தெற்கில் கொச்சியையும், திருவனந்தபுரத்தையும் இணைக்கிறது. நெடுஞ்சாலை எண் 966 பாலக்காட்டையும், கோயம்புத்தூரையும் இணைக்கிறது. கோழிக்கோடு பன்னாட்டு வானூர்தி நிலையம் அருகிலுள்ளது. அருகிலுள்ள தொடர்வண்டி நிலையம் பட்டிக்காட்டில் உள்ளது.

மேற்கோள்கள் 

Coordinates on Wikidata
மலப்புறம் மாவட்டத்தில் உள்ள ஊர்களும் நகரங்களும்
ஜம்மு காஷ்மீர் அப்னி கட்சி

ஜம்மு காஷ்மீர் அப்னி கட்சி (Jammu and Kashmir Apni Party (JKAP) ஜம்மு காஷ்மீர் ஒன்றியப் பகுதியான பின்னர் மார்ச், 2020 நிறுவப்பட்ட அரசியல் கட்சி ஆகும். மெகபூபா முப்தி தலைமையிலான சம்மு காசுமீர் மக்களின் சனநாயக கட்சியிலிருந்த அல்தாப் புகாரி இதன் நிறுவனத் தலைவர் ஆவார். இக்கட்சியின் பொதுச்செயலர்கள் ரபி அகமது மீர், விஜய் பாக்கியா மற்றும் விக்ரம் மல்கோத்ரா ஆவர். சம்மு காசுமீர் மக்களின் சனநாயக கட்சி மற்றும் இந்திய தேசிய காங்கிரசு கட்சியில் இருந்த தலைவர்கள், தொண்டர்கள் மற்றும் ஜம்மு காஷ்மீர் சட்டமன்ற உறுப்பினர்களால்  8 மார்ச் 2020 அன்று ஜம்மு காஷ்மீர் அப்னி கட்சி துவக்கப்பட்டது. இக்கட்சியின் நிறுவனத் தலைவராக அல்தாப் புகாரி தேர்வு செய்யப்பட்டுள்ளார். இக்கட்சியின் முக்கிய நோக்கம் ஜம்மு காஷ்மீர் பிரதேச உணர்வு, வளர்ச்சி மற்றும் மதச்சார்பின்மை ஆகும்.

மேற்கோள்கள்

வெளி இணைப்புகள்
Jammu and Kashmir Apni Party on Facebook
Jammu and Kashmir Apni Party on Twitter
Founding statement
Full list of founding members

 
இந்திய அரசியல் கட்சிகள்
சம்மு காசுமீர் அரசியல் கட்சிகள்
அல்தாப் புகாரி

சையத் முகமது அல்தாப் புகாரி (Syed Mohammad Altaf Bukhari)  ஜம்மு காஷ்மீர் (ஒன்றியப் பகுதி)யின் அரசியல்வாதியும்,  ஜம்மு காஷ்மீர் அப்னி கட்சியின் நிறுவனத் தலைவரும் ஆவார். முன்னர் இவர் மெகபூபா முப்தி தலைமையிலான சம்மு காசுமீர் மக்களின் சனநாயக கட்சி சார்பாக ஜம்மு காஷ்மீர் சட்டமன்றத்திற்கு அமீரா கடல் சட்டமன்றத் தொகுதியிலிருந்து தேர்ந்தெடுக்கப்பட்டார். மெகபூபா முப்தி அமைச்சரவையில் அல்தாப் புகாரி கல்வி மற்றும் நிதித்துறை அமைச்சராகப் பணிபாற்றியவர். அல்தாப் புகாரி சம்மு காசுமீர் மக்களின் சனநாயக கட்சியிலிருந்து வெளியேற்றப்பட்ட பிறகு ஓராண்டு கழித்து 8 மார்ச் 2020 அன்று  ஜம்மு காஷ்மீர் அப்னி கட்சியின் நிறுவனத் தலைவராக தேர்தெடுக்கப்பட்டார்.

மேற்கோள்கள்

வாழும் நபர்கள்
ஜம்மு காஷ்மீர் அரசியல்வாதிகள்
கண்மணி (இயக்குநர்)

கண்மணி என்பவர் ஒரு இந்திய திரைப்பட இயக்குநர் ஆவார்.  இவர் குறிப்பாக தமிழ், தெலுங்கு  மொழி திரைப்படங்களில் பணியாற்றியுள்ளார். தமிழ் படங்களில் தனது தொழில் வாழ்க்கையைத் தொடங்கிய பிறகு, கண்மணி தெலுங்கு படங்களில் அதிக வெற்றிகளைப் பெற்றிருக்கிறார்.

தொழில் 
கண்மணி சென்னை மாநிலக் கல்லூரியில் பட்டம் பெற்றார், இசையமைப்பாளர் இளையராஜாவிடம் பன்னிரண்டு ஆண்டுகள் பணியாற்றினார். பின்னர் அவரிடம் குழுபாடகராகவும் பணியாற்றினார். அதன் பிறகு இவர்  ஜெமினி (2002) படத் தயாரிப்பின் போது இயக்குநர்  சரனின் கீழ் பயிற்சி பெற்றார். குறைந்த செலவில் எடுக்கபட்டபட்ட காதல் நகைச்சுவை திரைப்படமான ஆஹா எத்தனை அழகு (2003) படத்தின் வழியாக இயக்குநராக அறிமுகமானார்.  இதில் மிதுன் தேஜஸ்வி, சார்மி கவுர் ஆகியோர் நடித்தனர். பின்னர் தெலுங்கில் நா ஓபிரி (2005), சின்னோடு (2006) ஆகிய இரண்டு வெற்றிப் படங்களை இயக்கினார். பின்னர் சமூக நாடகத் திரைப்படமான கால் சென்டர் (2008) மற்றும் காதல் நகைச்சுவை திரைப்படமான ஓடிபோலாமா (2009) ஆகியவற்றை இயக்கினார்.

2015 ஆம் ஆண்டில் இவர் தெலுங்குத் திரைப்படமான பீருவாவை உருவாக்கினார். பின்னர் தமிழில் பேய்கள் ஜாக்கிரதை என்ற திகில் நகைச்சுவைத் திரைப்படத்தை இயக்கினார்.

திரைப்படவியல்

மேற்கோள்கள்

புற இணைப்புகள் 
 

சென்னைத் திரைப்பட இயக்குநர்கள்
1980 பிறப்புகள்
மாநிலக் கல்லூரி மேனாள் மாணவர்கள்
தமிழ்த் திரைப்பட இயக்குநர்கள்
தெலுங்குத் திரைப்பட இயக்குநர்கள்
வாழும் நபர்கள்
சரசுவதி சுப்பையா

சரசுவதி சுப்பையா (Saraswathi Subbiah)(22 அக்டோபர் 1924 - ஜூன் 2005) என்பவர் இந்தியப் பொதுவுடைமை கட்சியினைச் சார்ந்த புதுச்சேரி ஒன்றிய அரசியல்வாதி ஆவார். சரஸ்வதி சுப்பையா இந்திய சுதந்திரப் போராட்டத்தில் பங்கேற்றுள்ளார். மருத்துவம் படிக்க ஆரம்பித்த இவரின் படிப்புக்கு இடையூறு ஏற்பட்டது. இந்தியப் பொதுவுடைமைக் கட்சியின் சார்பில் ஆகஸ்ட் 19, 1959 முதல் 30 ஜூன் 1963 வரை காசுக்கடை சட்டமன்றத் தொகுதி உறுப்பினராக இருந்தார். ஜூலை 1963 முதல் ஓராண்டு அவர் பிரதிநிதி சட்டமன்ற உறுப்பினராகவும் இருந்தார். அவர் இந்திய மகளிர் தேசிய கூட்டமைப்பின் தலைவராகவும் இருந்தார்.

சமூகத்திற்கு இவர் செய்த சேவையை அங்கீகரிக்கும் விதமாகப் புதுச்சேரி அரசாங்கத்தின் மகளிர் திலகம் விருதினை வழங்கியது. இந்த விருது பெற்ற முதல் பெண்மணி சரஸ்வதி சுப்பையா ஆவார். இவர் மூத்த பொதுவுடைமைக் கட்சித் தலைவர் வ. சுப்பையாவின் மனைவி.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
புதுச்சேரி சட்டமன்ற உறுப்பினர்கள்
2005 இறப்புகள்
1924 பிறப்புகள்
டேவிட் ஈ. வெசுட்டன்

டேவிட் ஈ. வெசுட்டன் (David E. Weston) இங்கிலாந்து நாட்டைச் சேர்ந்த ஓர் இயற்பியலாளராவார். 1929 ஆம் ஆண்டு சனவரி மாதம் 19 அன்று இவர் பிறந்தார். இங்கிலாந்தின் கடற்படை தலைமையக ஆராய்ச்சி நிறுவனத்தில் வெசுட்டன் பணிபுரிந்தார்.
ஆரம்ப கால வாழ்க்கையின் போது நீரடி ஒலியியல் ஆராய்ச்சி முன்னோடியான ஏ பி வூட் உடன் வெசுட்டன் பணிபுரிந்தார். பின்னர் நீருக்கடியில் ஒலியியல் ஆராய்ச்சி பங்களிப்புகளுக்காக மிகவும் பிரபலமானவர்.
 
அமெரிக்க ஒலியியல் சங்கத்தின் செய்தி இதழில் வெளியிடப்பட்ட 32 ஆராய்ச்சிக் கட்டுரைகள் உட்பட வெசுட்டன் 65  ஆய்வுக் கட்டுரைகளை எழுதி  வெளியிட்டுள்ளார். 1970 ஆம் ஆண்டு ஒலியியல் நிறுவனம் வெசுட்டனுக்கு ரேலே பதக்கத்தையும், 1998 ஆம் ஆண்டு  அமெரிக்க ஒலியியல் சங்கம்  வெள்ளிப் பதக்கத்தையும் வழங்கி சிறப்பித்தன.

வெசுடன் 1982 மற்றும் 1984 ஆம் ஆண்டுகளுக்கிடையில் இங்கிலாந்து ஒலியியல் நிறுவனத்தின் தலைவராகப் பொறுப்பு வகித்தார்.

2001 ஆம் ஆண்டு நவம்பர் மாதம் 16 ஆம் நாள் வெசுட்டன் காலமானார்.

மேற்கோள்கள் 

1929 பிறப்புகள்
2001 இறப்புகள்
ஆங்கிலேய இயற்பியலாளர்கள்
பிரித்தானிய இயற்பியலாளர்கள்ஆங்கிலேய அறிவியலாளர்கள்
சப்னா பப்பி

சப்னா பப்பி என்பவர் ஒரு பிரித்தானிய நடிகை மற்றும் மாடல் ஆவார். இவர் இந்திய தொலைக்காட்சித் தொடரான  கிரண் ரத்தோட் மற்றும் இந்தி படங்களான காமோஷியன் மற்றும் டிரைவ் ஆகியவற்றில் பணியாற்றியதன் மூலம் அறியப்படுகிறார் .

தொழில் 
சப்னா பப்பி 22 வயதில், பர்மிங்காமில் உள்ள ஆஸ்டன் பல்கலைக்கழகத்தில் படிக்கும் போது, பப்பி டிரின்னி மற்றும் சூசன்னாவின் முகமாக தேர்ந்தெடுக்கப்பட்டார்.

பப்பி கர் ஆஜா பர்தேசியில் ருத்ரானியாகவும், 24 இல் கிரண் ரத்தோடாகவும் தோன்றியுள்ளார். அர்ஜுன் ராம்பலுடன் இணைந்து கேலக்ஸி சாக்லேட் விளம்பரம், விராட் கோலியுடன் பெப்சி விளம்பரம் மற்றும் யமி கௌதமுடன் இணைந்து ஃபேர் அண்ட் லவ்லி விளம்பரம் போன்ற விளம்பரங்களிலும் தோன்றியுள்ளார். பப்பி தற்போது தனது இரண்டாவது படமான ஷூஜித் சிர்காரின் சத்ரா கோ ஷாடி ஹை படத்தின் தொலைக்காட்சி நடிகர் பருன் சோப்டிக்கு ஜோடியாக படப்பிடிப்பு நடத்தி வருகிறார்.  விபிஷ் பிலிம்ஸ் மற்றும் பாக்ஸ் ஸ்டார் ஸ்டுடியோஸ், காமோஷியன் ஆகியவற்றுக்கு இடையேயான இணை தயாரிப்பிலும் பப்பி நடித்துள்ளார், அறிமுக வீரர் கரண் தாரா இயக்கிய அலி ஃபசல் மற்றும் குர்மீத் சவுத்ரி ஆகியோருடன் .

விளம்பரங்கள் 
அர்ஜுன் ராம்பாலுடன் கேலக்ஸி சாக்லேட் , விராட் கோலியுடன் பெப்சி விளம்பரம், யமி கௌதம் மற்றும் சன்சில்க் ஷாம்பூவுடன் இணைந்து ஃபேர் அண்ட் லவ்லி போன்ற விளம்பரங்களில் பப்பி பணியாற்றியுள்ளார்.

திரைப்படவியல்

தொலைக்காட்சி நிகழ்ச்சிகள்

வலைத் தொடர்

குறிப்புகள்

வெளி இணைப்புகள் 
 
 

1980கள் பிறப்புகள்
வாழும் நபர்கள்
பிரித்தானியத் தொலைக்காட்சி நடிகைகள்